VALSTYBINĖS KELIŲ TRANSPORTO INSPEKCIJOS

PRIE SUSISIEKIMO MINISTERIJOS

VIRŠININKAS

ĮSAKYMAS

DĖL KONTROLĖS DOKUMENTŲ FORMŲ PATVIRTINIMO

2014 m. kovo 10 d. Nr. 2B-53

Vilnius

Siekdamas užtikrinti tinkamą kontrolės procedūrų atlikimą:

1. T v i r t i n u pridedamas:

1.1. Patikrinimo akto formą;

1.2. Ūkio subjekto, vežančio keleivius ir (ar) krovinius ir (ar) užsiimančio pavojingųjų krovinių vežimu, jų pakrovimu ir (ar) iškrovimu, laikinu sandėliavimu, patikrinimo klausimyno formą;

1.3. Ūkio subjekto, vykdančio pirminį vairuotojų mokymą, patikrinimo klausimyno formą;

1.4. Ūkio subjekto, atliekančio motorinių transporto priemonių ir jų priekabų privalomąją techninę apžiūrą, patikrinimo klausimyno formą;

1.5. Ūkio subjekto, įgyvendinančio Lietuvos Respublikos transporto lengvatų įstatymo nuostatas ir teikiančio ataskaitą (-as) dėl negautų pajamų kompensavimo, patikrinimo klausimyno formą;

1.6. Ūkio subjekto, atliekančio skaitmeninių tachografų techninę priežiūrą, remontą ir eksploatacijos nutraukimą, patikrinimo klausimyno formą;

1.7. Ūkio subjekto, mokančio asmenis, susijusius su pavojingųjų krovinių vežimu automobilių keliais, patikrinimo klausimyno formą;

1.8 Ūkio subjekto, atliekančio motorinių transporto priemonių ir jų priekabų techninę ekspertizę, patikrinimo klausimyno formą;

1.9. Pažymos apie dokumentų, vaizdo ir garso įrašų paėmimą vairuotojų mokymo įstaigoje formą.

2. Į p a r e i g o j u:

2.1. Valstybinės kelių transporto inspekcijos prie Susisiekimo ministerijos (toliau – Inspekcija) valstybės tarnautojus, atliekančius keleivius ir (ar) krovinius vežančios ir (ar) su pavojingųjų krovinių vežimu, jų pakrovimu ir (ar) iškrovimu, laikinu sandėliavimu susijusios įmonės, vairuotojų mokymo įstaigos, įmonės, atliekančios motorinių transporto priemonių ir jų priekabų privalomąją techninę apžiūrą, įmonės, įgyvendinančios Lietuvos Respublikos transporto lengvatų įstatymo nuostatas ir teikiančios ataskaitą (-as) dėl negautų pajamų kompensavimo, įmonės, atliekančios tachografų techninę priežiūrą, bei mokymo įstaigos, kurioje mokomi asmenys, susiję su pavojingųjų krovinių vežimu automobilių keliais, patikrinimą, naudoti šio įsakymo 1 punkte nurodytas formas;

2.2. Priežiūros koordinavimo ir konsultavimo skyrių pasikeitus kelių transporto veiklą reguliuojantiems teisės aktams šį įsakymą peržiūrėti ir prireikus teikti šio įsakymo pakeitimo projektus Inspekcijos viršininkui.

3. Pripažįstu netekusiu galios Valstybinės kelių transporto inspekcijos prie Susisiekimo ministerijos viršininko 2012 m. liepos 26 d. įsakymą Nr. 2B-301 „Dėl kontrolės dokumentų formų patvirtinimo“.

4. P a v e d u Inspekcijos viršininko pavaduotojui Romanui Vilčinskui kontroliuoti šio įsakymo vykdymą.

5. Šis įsakymas nustatyta tvarka skelbiamas Teisės aktų registre ir Inspekcijos interneto svetainėje.

Inspekcijos viršininkas	Vidmantas Žukauskas